આ મુદ્દે વિદ્રોહી સભ્યો બરખાસ્તગીના પગલાંને અદાલતમાં પડકારી શકે છે. પક્ષાંતર ધારા અનુસાર પક્ષ વિભાજન માટે એક તૃતિયાંશ સભ્યો જરૂરી છે. કોંગ્રેસના વિદ્રોહી સભ્યોની સંખ્યામાં એ માટે ત્રણ સભ્યો ઓછા પડે છે. વિદ્રોહી નેતાઓનો દાવો છે કે બીજા છ સભ્યો તેના સંપર્કમાં છે. વિજય બહુગુણાને મનાવવા માટે કોંગ્રેસે તેમનાં બહેન અને ઉત્તરપ્રદેશનાં પૂર્વ પ્રદેશ અધ્યક્ષ રીટા બહુગુણા જોશીને કામે લગાડ્યાં છે. પણ વિદ્રોહી નેતાઓ હવે પીછેહઠનો ઈનકાર કરી રહ્યા છે. તેઓ ભાજપમાં સામેલ થવાને બદલે અલગ રાજકીય જૂથની રચના કરવા વિચારે છે.